Document ID: 32007R0386

KOMMISSIONENS FORORDNING (EF) Nr. 386/2007
af 10. april 2007
om ændring og tilpasning af forordning (EF) nr. 990/2006 om åbning af løbende licitationer for eksport af korn, som er i medlemsstaternes interventionsorganers besiddelse
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til traktaten om Bulgariens og Rumæniens tiltrædelse, særlig artikel 4, stk. 3,
under henvisning til akten vedrørende Bulgariens og Rumæniens tiltrædelse, særlig artikel 56,
under henvisning til Rådets forordning (EF) nr. 1784/2003 af 29. september 2003 om den fælles markedsordning for korn (1), særlig artikel 6, og
ud fra følgende betragtninger:
(1)
Efter Bulgariens og Rumæniens tiltrædelse er artikel 1, stk. 2, i Kommissionens forordning (EF) nr. 990/2006 (2) forældet, for så vidt angår udelukkelse af Bulgarien og Rumænien fra listen over tredjelande, som kornet skal eksporteres til, og bør derfor udgå.
(2)
Bilag III til forordning (EF) nr. 990/2006 indeholder angivelser på alle EF-sprog. Det pågældende bilag bør derfor kompletteres, ved at angivelserne på bulgarsk, irsk, maltesisk og rumænsk indsættes.
(3)
Forordning (EF) nr. 990/2006 bør derfor ændres.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Artikel 1, stk. 2, i forordning (EF) nr. 990/2006 affattes således:
»2. For blød hvede og rug omfatter hver dellicitation en maksimumsmængde, der skal eksporteres til tredjelande undtagen Albanien, Den Tidligere Jugoslaviske Republik Makedonien, Bosnien-Hercegovina, Kroatien, Liechtenstein, Montenegro, Serbien (3) og Schweiz.
For byg omfatter hver dellicitation en maksimumsmængde, der skal eksporteres til tredjelande undtagen Albanien, Den Tidligere Jugoslaviske Republik Makedonien, Bosnien-Hercegovina, Canada, Kroatien, USA, Liechtenstein, Montenegro, Mexico, Serbien (3) og Schweiz.
Artikel 2
Bilag III til forordning (EF) nr. 990/2006 erstattes af teksten i bilaget til nærværende forordning.
Artikel 3
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 10. april 2007.

Labels: 3
17
18